Pixín - Uiquipedia

# Pixín

### De Uiquipedia

Pixín
Clasificación científica

Reinu: | Animalia
Filu: | Chordata
Clas: | Osteichtyes
Orde: | Lophiiformes
Familia: | Lophiidae

El pixín (nome científicu: Lophius piscatorius) ye un pexe que s'atopa en dellos mares atlánticos, como'l mar Cantábricu o el Mar del Norte, y nel Mediterraneu.

En munchos llugares y llingües del mundu el so nome amuesa refugu o estrañeza ("diañu de mar", "pexe sapu", "pexe monxe"), por mor la gran fealdá y anormales traces; sicasí, ye un pexe mui sabrosu y mui emplegáu na cocina.

La llonxitú va de los 40 centímetros a los 2 metros y algama dica 40 kg. de pesu.

Tien el cuerpu deprimíu, cola rexón cefálica tan desenrrollada que xunto'l tueru fai un discu, siguíu pol restu'l cuerpu, estrenchu y cónicu. Les branquies alcuéntrense tres les alines pectorales, con munches espines al rodiu. Nun tien escames. Amuesa dos alines dorsales, la primera d'elles colos radios sueltos. Ún d'ellos ye más llargu y el pixín emplégalu p’atrayer preses.

La boca ye pergrande y los güeyos tan allugaos nel dorsu la tiesta. Tien dos dentámenes enforma afilaos.

La color ye davezo oliva escura; dacuando pue ser más clara o amosar manches. El bandullu ye ablancáu y les alines pectorales tan arrodiaes d'una estrencha banda negra.

Esti artículu ye un entamu, ampliándolu, ayudarás a meyorar la Uiquipedia

Retrieved from "http://ast.wikipedia.org../../../p/i/x/Pix%C3%ADn.html"

Categoríes: Pexes | Entamos

##### Views

- Artículu
- Discusión
- Revisión actual

##### Buscar

##### Otres llingües

- Català
- Deutsch
- English
- ‪Norsk (nynorsk)‬
- 日本語
- Português
- Svenska